পন্টিয়ানাক
পন্টিয়ানাক (মালয় ভাষা : ڤونتيانق) হল মালয় লোকাচার অনুযায়ী এক মহিলা ভূত।এটি মাটিয়ানাক বা কুন্টিলানাক বা কুন্টি নামেও পরিচিত। পন্টিয়ানাককে বাঙালি সংস্কৃতির পেত্নী বা শাঁখচুন্নির সাথে তুলনা করা যায়। বলা হয়ে থাকে যে, গর্ভবতী মহিলারা মারা গেলে পন্টিয়ানাক হিসেবে ফিরে আসে। এটির সাথে 'ল্যাংসুইর'কে অনেকে গুলিয়ে ফেলে। উল্লেখ্য, বলা হয়ে থাকে, 'ল্যাংসুইর' হল সেই সব নারীদের আত্মা, যারা সন্তান জন্মদানের সময়ে মারা গিয়েছে।